Calling All Girls
"Calling All Girls" je singl britanske rock grupe Queen. Osma je pjesma sa 10. Queenovog albuma Hot Space iz 1982. godine i četvrti singl. Tekst pjesme je napisao bubnjar grupe Roger Taylor. Objavljena je kao singl u ljeto 1982. godine u SAD-u, Kanadi i Poljskoj gdje je dostigla 60, 5. i 6. mjesto na top-listama u navedenim državama, respektivno. Calling All Girls bila je prva pjesma koju je napisao Roger Taylor a koja je objavljena kao singl i to samo u određenim državama, uključujući SAD, Australiju i Kanadu, ali ne i za područje Ujedinjenog Kraljevstva. Pjesma nikad nije izvođena u Evropi, ali je snimak sa koncerta u Japanu iz 1982. godine dostupan na DVD-u Queen on Fire – Live at the Bowl.